শাবনূর
শাবনূর (জন্ম: ১৭ ডিসেম্বর, ১৯৭৯) বাংলাদেশের চলচ্চিত্র ইতিহাসের তুমুল জনপ্রিয় অভিনেত্রী। ৯০ দশক থেকে এ পর্যন্ত আসা চিত্র তারকাদের মধ্যে সবচেয়ে জনপ্রিয় চিত্র তারকা হিসেবে বিবেচনা করা হয় তাকে। প্রখ্যাত চলচ্চিত্রকার এহতেশাম পরিচালিত "চাঁদনী রাতে" সিনেমার মাধ্যমে চলচ্চিত্রে আগমন শাবনূরের। প্রথম ছবি ব্যর্থ হলেও পরে সালমান শাহের সাথে জুটি গড়ে ব্যাপক জনপ্রিয়তা পান। একে একে এ জুটি সুপারহিট ছবি দিতে থাকেন। সালমানের অকাল মৃত্যুতে সাময়িক ভাবে শাবনূরের ক্যারিয়ার হুমকির মুখে পড়লেও তার চিরায়ত বাঙালি প্রেমিকার ইমেজ এবং অসাধারন অভিনয় ক্ষমতা তাকে দর্শকদের হৃদয়ে শক্ত আসন গড়তে সাহায্য করে। পরে রিয়াজ, শাকিল খান, ফেরদৌস ও শাকিব খান এর সাথে জনপ্রিয় জুটি গড়ে অসংখ্য ব্যবসাসফল ও জনপ্রিয় ছবি উপহার দেন। ক্যারিয়ারের শেষের দিকে ছিপছিপে গড়ন ও সুশ্রী চেহারার এই অসম্ভব সুন্দরী নায়িকা মুটিয়ে গেলে সমালোচিত হন। বর্তমানে তিনি অস্ট্রেলিয়াতে পরিবার নিয়ে বসবাস করছেন। শোনা যাচ্ছে তিনি চলচ্চিত্রে কামব্যাক করার পরিকল্পনা করেই নিজেকে প্রস্তুত করছেন এখন।
গায়ত্রী মহন্ত
গায়ত্রী মহন্ত (; জন্ম: ১৮ ফেব্রুয়ারি, ১৯৮২) ভারতের অসম রাজ্যের জনপ্রিয় চলচিত্র অভিনেত্রী। ১৯৮২ সনের ১৮ ফেব্রুয়ারি মাসে শোণিতপুর জেলার বিশ্বনাথ চারিআলি নামক স্থানে গায়ত্রী মহন্তের জন্ম হয়েছিল। তিনি ১৯৯৫ সনে অনুষ্ঠিত নর্থ-ইষ্ট মেগা ফ্যাশনে অংশগ্রহণ করে প্রথমবার চলচ্চিত্রের জগতে প্রবেশ করেছিলেন। গায়ত্রী মহন্তের ছবি অসমের বিভিন্ন পত্রিকা ও আন্তরাষ্ট্রীয় পত্রিকায় শীর্ষক স্থান প্রাপ্ত করেছে।